Hasierako aurrerapen suntsitzailearen ondoren, Wehrmachtek bere lehen porrota izan zuen Moskun. Alemaniak eta aliatuak Kaukasus aldera joaten saiatu ziren 1942an. Sei hilabeteko borrokaren ostean, Stalingradoko guduan porrot erabatekoa izan zuten. 1943ko amaieran, Kursk-eko batailaren ostean,
, Armada Gorri Sobietarrak ekimena lortu zuen garaipen garrantzitsu batzuen bidez, 1944an Sobietar indarrek Ekialdeko Europan eta 1945ean Alemaniaren gainean azken aurrerapausoarekin, Berlingo gudarekin bukatuz. Sobietar Batasunaren aurkako gerrak bizitza galera handiak eragin zituen (zibilak zein militarrak), gerrako beste edozein herrialdek baino handiagoa. Europan gerra amaitu eta Hiroshiman bonba atomikoa bota ondoren, Sobiet Batasunak Japoniaren aurkako gerran sartu zen. Sobietar Batasunak, garaile nagusienetako bat izanik, Nazio Batuen Segurtasun Kontseiluko postu iraunkor bat eskuratu zuen. Gerraren ondoren, eragin esfera sobietarra zabaldu zen Europa Ekialdeko gehienak estaltzeko, Varsoviako Itunean formalizatuta. Sobietar Batasuna Gerra Hotzaren bi superpotentzietako bat izan zen.